Sagunt a Escena torna el dimecres amb Las Bacantes, el grito de la libertad
08 d’agost 2016

​![](/media/acoah32s/politicscurtcuerpo.jpg)  
  

La XXIII edició del festival teatral d'estiu Sagunt a Escena torna aquest dimecres a les 22.30 hores amb l'obra _Las bacantes, el grito de la libertad_ versionada i dirigida per José Manuel Mudarra. Una reflexió màgica i enigmàtica sobre la venjança i les conseqüències dels actes, la bogeria i la saviesa, que iniciarà la programació d'aquesta setmana. L'obra, interpretada per Thais N. Esquerre, Sandra Pou, Javi Domínguez, Beatriz Fornos, Shaula Lasarte, Dani Téllez, Fran Hidalgo, Alba Núñez, Esperanza Querino, Conso Muñoz i Marjukka Myllyntaus, és un cant poderós i esquinçador a la naturalesa, l'amor, la pau, l'alegria, allò nou, la llibertat i la rebel·lió. Un cant a la vida. 

![](/media/zq1lnsvb/gradesguillermocuerpo.jpg)  
  

 ![](/media/l0hh1vhd/generalpoliticscuerpo.jpg)

               

Aquest cap de setmana es va saldar amb l'èxit de les tres interpretacions de l'obra Sónnica i Acteón, dirigida per Amparo Vayà i escrita per l'autor local Albert Forment. La representació es va desenvolupar durant les nits del divendres, dissabte i ahir, diumenge, i va escenificar la història de Zacyntho, una orgullosa ciutat habitada per celtíbers i grecs i aliada de la república romana, que va ser atacada pels exèrcits del cartaginès Aníbal. En ella, Acteón, un mercenari grec, un heroi sagnant de passat fosc i tenebroses accions, es va enamorar de Sónnica, la prostituta-cortesana grega que el rep a la seua hisenda. Una història que va condemnar la ciutat i els seus habitants, però no el seu públic, qui la va viure com a pròpia des de les graderies del concorregut teatre romà.

![](/media/u5ll0i4x/obracupero.jpg)  
  

 ![](/media/l0hh1vhd/generalpoliticscuerpo.jpg)  
  
  
  

*   [](http://www.facebook.com/sharer.php?u=https://aytosagunto.es/va/actualitat/sagunt-a-escena-torna-el-dimecres-amb-las-bacantes-el-grito-de-la-libertad/ "Facebook")
*   [](http://twitter.com/share?url=https://aytosagunto.es/va/actualitat/sagunt-a-escena-torna-el-dimecres-amb-las-bacantes-el-grito-de-la-libertad/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-a-escena-torna-el-dimecres-amb-las-bacantes-el-grito-de-la-libertad/ "Linked In")
*   [](mailto:?body=https://aytosagunto.es/va/actualitat/sagunt-a-escena-torna-el-dimecres-amb-las-bacantes-el-grito-de-la-libertad/)